rejauldu/bengali-wikipedia huggingface dataset:
দারুস-সালাম প্রকাশনী (ইংরেজি:Darussalam Publishers) হল একটি আন্তর্জাতিক ইসলামভিত্তিক প্রকাশনা সঃস্থা, যা ১৯৮৬ সালে সৌদি আরবের রিয়াদে প্রতিষ্ঠিত হয়। বর্তমানে রিয়াদে এর সদর দপ্তর অবস্থিত এবং সৌদি আরব সহ বিশ্বের ১২ টি দেশে (আরব আমিরাত, পাকিস্তান, যুক্তরাষ্ট্র, যুক্তরাজ্য, অস্ট্রেলিয়া, কানাডা, ফ্রান্স, মালয়েশিয়া, শ্রীলঙ্কা, ভারত এবং দক্ষিণ আফ্রিকা) এর শাখা প্রতিষ্ঠিত হয়েছে। প্রতিষ্ঠানটির সাফল্যের পেছনে পঞ্চাশ জনেরও অধিক গবেষক পণ্ডিত, আলেম এবং সক্রিয় কর্মী অবদান রেখেছেন। আন্তর্জাতিকভাবে কুরআন ও সুন্নাহ বিষয়ক প্রচারণার জন্য প্রতিষ্ঠানটি বিখ্যাত। পুস্তকের গুনগতমান ও বিষয় নির্ধারণের ক্ষেত্রে এতে আন্তর্জাতিক প্রকাশনার মাননন্ডকে তুলনামূলকভাবে প্রাধান্য দেয়া হয়।http://www.arabnews.com/node/322380   পণ্যসমূহ/পুস্তকসমূহ  "দারুস-সালাম প্রকাশনী" পবিত্র কুরআন, হাদীস এবং ফিকহসহ ইসলামী বিভিন্ন বিষয়ে বিশ্বের ২৬টি ভাষায় ১৪০০রও অধিক পুস্তক ও অনূবাদগ্রন্থ প্রকাশ করেছে। পুস্তক প্রকাশনার পাশাপাশি প্রকাশনীটি ইসলামিক সফটয়্যার, ডিভিডি, কুরআন রিডার লাইটপেনসহ বিভিন্ন ধরনের সহায়ক প্রযুক্তিপণ্য তৈরি করে।   শাখাসমূহ  নিম্নোক্ত স্থানসমূহে প্রকাশনীর শাখা রয়েছে:  Branches  Branches  Riyadh, Saudi Arabia P.O. Box: 22743, Riyadh 11416 K.S.A.   Jeddah, Saudi Arabia  Makkah, Saudi Arabia    Madinah, Saudi Arabia  Al-Khobar, Saudi Arabia   Khamis Mushayt, Saudi Arabia   Yanbu, Saudi Arabia   Buraidah, Saudi Arabia   Sharjah, U.A.EPO Box 46959 Sharjah UAE   Lahore, Pakistan   Karachi, PakistanZ-110, 111 (D.C.H.S) Main Tariq Road. Opposite to Free Port Shoping Mall   Islamabad, Pakistan F-8 Merkz Shawaiz Center  Houston, Texas, USA   Brooklyn, New York, USA  London, UK   Sydney, Australia  Mississauga, Ontario, CanadaNasiruddin Al-khattab, 2-3415 Dixie Rd, Unit # 505, Mississauga, Ontario L4Y 4J6,   Kuala Lumpur, Malaysia  Paris, FranceEdition & Librairie Essalam 135, Bd de Ménilmontant- 75011 Paris   Colombo, Sri Lanka Darul Kitab 6, Nimal Road, Colombo-4  Mumbai, IndiaIslamic Books International 54 Tandel Street (North) Dongri Mumbai 4000 09   Durban, South Africa Islamic Oa'wah Movement (IOM) 48009 Qualbert 4078 Durban,South Africa  Singapore, Singapore Muslim Converts Association of Singapore 32 Onan Road The Galaxy Singapore- 424484    তথ্যসূত্র  বহিঃসংযোগ  বিষয়শ্রেণী:ইসলামি প্রকাশনা প্রতিষ্ঠান বিষয়শ্রেণী:প্রকাশনা প্রতিষ্ঠান বিষয়শ্রেণী:বই প্রকাশনা কোম্পানি বিষয়শ্রেণী:সৌদি আরবের প্রতিষ্ঠান
কোড়িগেনহাল্লি () ভারতের কর্ণাটক রাজ্যের তুমকুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬৮ মিটার (২১৯১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কোডিজেনাহাল্লি শহরের জনসংখ্যা হল ৫৪৪৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৫% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে কোডিজেনাহাল্লি এর সাক্ষরতার হার কম।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
নাশ্রা সান্ধু (জন্ম: ১৯ নভেম্বর, ১৯৯৭) লাহোরে জন্মগ্রহণকারী বিশিষ্ট পাকিস্তানি প্রমিলা আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলিং করে থাকেন। পাশাপাশি, নিচেরসারিতে ডানহাতে ব্যাটিংয়ে পারদর্শিতা দেখিয়েছেন তিনি।   খেলোয়াড়ী জীবন  ৭ ফেব্রুয়ারি, ২০১৭ তারিখে দক্ষিণ আফ্রিকার বিপক্ষে গুলাম ফাতিমা’র সাথে তারও ওডিআই অভিষেক হয়। তবে, অভিষেক পর্বটি সুখকর হয়নি তার। কলম্বোর নন্দেস্ক্রিপ্টস ক্রিকেট ক্লাব গ্রাউন্ডে অনুষ্ঠিত ২০১৭ সালের ক্রিকেট বিশ্বকাপের বাছাইপর্বের ঐ খেলায় তার দল ৬৩ রানে পরাজিত হয়েছিল। খেলায় তিনি নির্ধারিত ১০ ওভারে ৫১ রান দিয়ে ৩ উইকেট পেয়েছিলেন।  ২২ এপ্রিল, ২০১৭ তারিখে সানা মীরকে অধিনায়কত্ব করে ২০১৭ সালে অনুষ্ঠিতব্য ক্রিকেট বিশ্বকাপে অংশগ্রহণের জন্য ১৫-সদস্যের তালিকা প্রকাশ করা হয়। এতে তাকেও অন্যতম সদস্যরূপে পাকিস্তান দলে অন্তর্ভুক্ত করা হয়।   তথ্যসূত্র    আরও দেখুন   ডায়ানা বেগ  পাকিস্তান জাতীয় মহিলা ক্রিকেট দল  ২০১৭ মহিলা ক্রিকেট বিশ্বকাপের দলসমূহ   বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাঞ্জাব, পাকিস্তানের নারী ক্রীড়াবিদ বিষয়শ্রেণী:লাহোরের ক্রীড়াবিদ বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে পাকিস্তানের প্রতিযোগী
গ্রীসে গাঁজা বিনোদনের উদ্দেশ্যে অবৈধ। ২০১৭ সালে, গ্রীক সরকার চিকিৎসার উদ্দেশ্যে গাঁজার ব্যবহার বৈধ করে এবং এক বছর পরে, তারা এটির বৃদ্ধি বা উৎপাদনের উপর নিষেধাজ্ঞা তুলে নেয়। এটি ফার্মাসিউটিক্যাল কোম্পানিগুলিকে বৈধভাবে গাঁজা চাষ করতে এবং শিল্প শণ সরবরাহকারীদেরও অনুমতি প্রদান করে।    ইতিহাস  ১৮৯০ সালে, গ্রিস হাশিশের উৎপাদন এবং ব্যবহার নিষিদ্ধ করেছিল, কিন্তু আইনগুলি মূলত অকার্যকর ছিল। প্রথম বিশ্বযুদ্ধের পর গাঁজা ব্যবহার বেড়ে যায়, যেহেতু গ্রিক সৈন্য এবং এখন-তুর্কি এশিয়া মাইনর থেকে উদ্বাস্তুরা মূল ভূখণ্ড গ্রিসে এসে তাদের সাথে গাঁজার অভ্যাস নিয়ে আসে। দ্বিতীয় বিশ্বযুদ্ধের পর জার্মান দখলদারিত্বের উল্লেখযোগ্য মৃত্যু এবং বিশৃঙ্খলার কারণে এই উত্থান ম্লান হয়ে যায়।    মেডিকেল গাঁজা  জুলাই ২০১৬ সালে, গ্রিক সরকার চিকিৎসা গাঁজার সম্ভাবনার মূল্যায়ন করার জন্য একটি ওয়ার্কিং গ্রুপ গঠন করে, অক্টোবরে একটি প্রতিবেদন জারি করা হবে।   জুন ২০১৭ সালে, গ্রীক প্রধানমন্ত্রী অ্যালেক্সিস সিপ্রাস ঘোষণা করেছিলেন যে মেডিকেল গাঁজার বৈধতা সম্পর্কিত একটি যৌথ সিদ্ধান্ত মন্ত্রী পর্যায়ে নেওয়া হয়েছে। সরকারি গেজেটে প্রকাশিত এই সিদ্ধান্তে ডাক্তারের প্রেসক্রিপশনে রোগীদের জন্য গাঁজার চিকিৎসা ব্যবহার বৈধ বলে ঘোষণা করা হয়েছে। ঘোষণার সাথে, সিপ্রাস মন্তব্য করেছেন "এখন থেকে, দেশটি তার পৃষ্ঠা উল্টিয়ে দিচ্ছে, যেহেতু গ্রিস এখন এমন দেশগুলির অন্তর্ভুক্ত যেখানে প্রয়োজনে রোগীদের চিকিৎসায় গাঁজা সরবরাহ করা বৈধ।"    ২০১৮ সালের মার্চ মাসে, গ্রিক পার্লামেন্ট গ্রিসে মেডিকেল গাঁজা চাষ এবং উৎপাদন অনুমোদন করে একটি আইন অনুমোদন করে।    তথ্যসূত্র   বিষয়শ্রেণী:গ্রিসে গাঁজা বিষয়শ্রেণী:দেশ অনুযায়ী গাঁজা
থাম্ব|right|প্রত্নতাত্ত্বিক জাদুঘর ও গোয়ায় অবস্থিত অ্যাসিসির সেন্ট ফ্রান্সিসের গির্জা  প্রত্নতাত্ত্বিক জাদুঘর ও পোর্ট্রেট গ্যালারী ১৯৬৪ সালে স্থাপন করা হয়েছিল এবং ১৯৮১-৮২ সালে পুনর্গঠন করা হয়েছিল। এটি ভারতীয় পুরাতত্ত্ব সর্বেক্ষণ কর্তৃক পরিচালিত এবং এটি পূর্বতন পর্তুগিজ উপনিবেশের রাজধানী পুরাতন গোয়ায় অবস্থিত যা এক সময়কার ঐতিহাসিক  শহর এবং বর্তমানে প্রচুর সংখ্যক পর্যটক আকর্ষণ করে।  অবস্থান জাদুঘর এবং গ্যালারীটি অ্যাসিসির সেন্ট ফ্রান্সিসের কনভেন্ট ও গির্জার কনভেন্ট বিভাগে অবস্থিত।  প্রদর্শনী প্রদর্শনীতে থাকা জিনিসগুলি আটটি গ্যালারির অংশ হিসাবে অন্তর্ভুক্ত হয়েছে, যা গোয়ায় পর্তুগিজ শাসন এবং গোয়ার  প্রাক-ইতিহাস এবং প্রাথমিক ইতিহাস বর্ণনা করে। মধ্যযুগের পরের দিকের ইতিহাসও নিপুণভাবে দেখানো হয়েছে। ঔপনিবেশিক গোয়ার গভর্নর এবং ভাইসরয়দেরও প্রতিকৃতি রয়েছে।  এগুলির পাশাপাশি রয়েছে ডাকটিকিট, কাঠের ভাস্কর্য, স্তম্ভ এবং অন্যান্য সামগ্রী৷ প্রদর্শনীতে কৃত্রিম এবং প্রাকৃতিক আলো ব্যবহৃত হয়েছে। পর্তুগিজ মহাকাব্য কবি লুইস ভাজ ডি ক্যামোয়েসের আসলের চেয়ে বড় মূর্তি এখানে বিশেষভাবে লক্ষণীয়। এছাড়াও হিরো পাথর, সতী পাথর, ফারসি এবং আরবি শিলালিপি, পর্তুগিজ অস্ত্র (রাইফেল, তরোয়াল, খঞ্জক) রয়েছে। ভিডিও প্রদর্শনীও দর্শকদের জন্য উপলভ্য এবং এখানে একটি প্রকাশনা বিক্রয়কেন্দ্রও রয়েছে৷  গ্যালারী  তথ্যসূত্র  বহিঃসংযোগ  প্রত্নতাত্ত্বিক জাদুঘর,পুরাতন গোয়া,দাপ্তরিক সাইট  বিষয়শ্রেণী:জাদুঘর বিষয়শ্রেণী:ভারতের জাদুঘর বিষয়শ্রেণী:১৯৬৪-এ প্রতিষ্ঠিত জাদুঘর বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:গোয়ার জাদুঘর
পল অ্যান্থনি স্যামুয়েলসন () (জন্ম ১৫ই মে, ১৯১৫) আধুনিক অর্থনীতির জনক, বিখ্যাত মার্কিন অর্থনীতিবিদ এবং ১৯৭০ সালে অর্থনীতিতে নোবেল পুরস্কার বিজয়ী।  তিনি ২০০৯ সালের ১৩ই ডিসেম্বর মৃত্যুবরণ করেন।   জীবনী  স্যামুয়েলসন ১৯৩৫ সালে শিকাগো বিশ্ববিদ্যালয় থেকে বিএ এবং হার্ভার্ড বিশ্ববিদ্যালয় থেকে ১৯৩৬ সালে স্নাতকোত্তর ও ১৯৪১ সালে পিএইচডি ডিগ্রি লাভ করেন। তিনি ১৯৪০ সালে ম্যাসাচুসেট্‌স ইনস্টিটিউট অফ টেকনোলজিতে অর্থনীতির সহকারী অধ্যাপক হিসেবে যোগদান করেন। ১৯৪৪ সালে সহযোগী অধ্যাপক এবং ১৯৪৭ সালে পূর্ণ অধ্যাপক পদে উন্নীত হন। প্রেসিডেন্ট কেনেডি এবং প্রেসিডেন্ট জনসন এর অর্থনৈতিক উপদেষ্টা হিসেবে খ্যাতি অর্জন করেন। ১৯৪৭ সালে প্রকাশিত ফাউন্ডেশন অভ ইকোনমিক অ্যানালিসিস  Foundations of Economic Analysis নামের গ্রন্থটি তার জীবনের সেরা কাজ।   তথ্যসূত্র   বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:মার্কিন অর্থনীতিবিদ বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:জন বেটস ক্লার্ক মেডেল বিজয়ী বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:১৯১৫-এ জন্ম বিষয়শ্রেণী:২০০৯-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:ইহুদি মার্কিন লেখক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির সদস্য
কেপিসি মেডিকেল কলেজ ও হাসপাতাল হল একটি বেসরকারি/পিপিপি মডেলের মেডিকেল কলেজ, যা কলকাতার যাদবপুরে  অবস্থিত। কলেজটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত।  এটি পশ্চিমবঙ্গের প্রথম বেসরকারি মেডিকেল কলেজ। বর্তমানে কলেজটিতে প্রতিবছর ১৫০ জন শিক্ষার্থীর এমবিবিএস কোর্সে ভর্তির সুযোগ রয়েছে রয়েছে। কলেজটি বিভিন্ন বিষয়ে এমডি/এমএস কোর্স অফার করে।  সংস্থা ও প্রশাসন শাসন কলেজ ও হাসপাতালটি কেপিসি চ্যারিটেবল ট্রাস্ট ও পশ্চিমবঙ্গ সরকার দ্বারা অর্থায়ন ও পরিচালিত হয়।   বিভাগসমূহ  কেপিসি মেডিকেল কলেজের বিভাগগুলির নিম্নরূপ:  শিক্ষা বিষয়ক ভর্তি এই কলেজে ন্যাশনাল এলিজিবিলিটি কাম এন্ট্রান্স টেস্ট - ইউজি (নিট-ইউজি) দ্বারা ৫০ টি সরকারি কোটার আসন এবং ৭৭ টি ম্যানেজমেন্ট কোটার আসনের জন্য কেন্দ্রীয় কাউন্সেলিংয়ের মাধ্যমে শিক্ষার্থী ভর্তি করা হয়। ২৩টি আসনের জন্যও এনআরআই ভর্তির ব্যবস্থা রয়েছে, বর্তমানে কলেজটি মোট ১৫০ জন শিক্ষার্থীকে ভর্তি নেওয়ার সক্ষমতা রয়েছে। কলেজটি পশ্চিমবঙ্গ সরকারের ওয়েস্ট বেঙ্গল ইউনিভার্সিটি অব হেলথ সায়েন্সেসের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।  তথ্যসূত্র   বহিঃসংযোগ      বিষয়শ্রেণী:২০০৬-এ পশ্চিমবঙ্গে প্রতিষ্ঠিত বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতার হাসপাতাল বিষয়শ্রেণী:পশ্চিমবঙ্গের মেডিকেল কলেজ বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
কিসি সে না কেহনা () ১৯৮৩ সালে হৃষিকেশ মুখার্জি পরিচালিত ভারতীয় হিন্দি-ভাষার প্রণয়ধর্মী হাস্যরসাত্মক চলচ্চিত্র। এতে অভিনয় করেছেন ফারুক শেখ, দীপ্তি নাভাল এবং উৎপল দত্ত।   সারসংক্ষেপ  কৈলাশ পতি, এক অত্যন্ত ভক্তিপরায়ণ বিপত্নীক, নতুন প্রজন্মের চালচলন সম্পর্কে অভিযোগ করে অবসর জীবন কাটান। তার একমাত্র ছেলেকে নষ্ট হওয়া থেকে বাঁচাতে সে তাকে বিয়ে করানোর সিদ্ধান্ত নেয়। এই প্রচেষ্টায়, তিনি পশ্চিমা ধাঁচের মেয়েদের সাথে দেখা করেন। তাতে হতাশ হয়ে, সিদ্ধান্ত নেন তিনি তার ছেলেকে সেই মেয়ের সাথে বিয়ে দেবেন যে ইংরেজি বলতে পারে না এবং সব চালচলনে ঐতিহ্যবাহী।  অন্যদিকে তার ছেলে রমেশ এক সুশিক্ষিত মেয়ে ডা. রমলা শর্মার প্রেমে পড়ে। বাবা এবং তার ভালবাসার মধ্যে টানাপোড়েণে, রমেশ সাহায্যের জন্য তার বাবার বন্ধু লালাজীর কাছে যায়। লালাজি কৈলাশ পতিকে প্রতারণা করার পরামর্শ দেন, রমলাকে গ্রামের পণ্ডিতের মেয়ে হিসাবে দেখানোর পায়তারা করে।  এই ত্রয়ী কৈলাশপতিকে বিশ্বাস করতে চেষ্টা করে যে রমলা প্রকৃতপক্ষে এক অবলা মেয়ে যে ইংরেজি জানে না। তারা বিবাহিত হয় এবং তারপর মিথ্যা জীবনযাপনের ঘটনার ঝড় শুরু।  রমলা হলেন একজন কর্তব্যপরায়ণ স্ত্রী এবং পুত্রবধূ কৈলাশ পতির এতে প্রবল আনন্দ হয়, যিনি বিশ্বাস করেন যে গ্রামের পরিবেশে তার লালন-পালনের কারণেই এটি হয়েছে। রমলা বিরামহীনভাবেই চাপের উপর থাকে আর তার ছদ্মবেশের জন্য দোষী বোধ করে।  কৈলাশ পতির জীবন বাঁচাবার জন্য যখন তাকে ডাক্তার হিসাবে তার প্রশিক্ষণের ব্যবহার করতে হয় তখন অবশেষে তার ছদ্মবেশ খুলে যায়। কৈলাশ পতি বুঝতে পারে যে সে তার দ্বারা প্রতারিত হয়েছে এবং রমলা বাড়ি ছেড়ে যাওয়ার সিদ্ধান্ত নেয়।  শেষে কৈলাশ পতির বন্ধু লালাজি এবং ছেলে তাকে পুরো পরিস্থিতি ব্যাখ্যা করে বলে এবং তাকে শিক্ষিত মেয়েদের সম্পর্কে ভুল ধারণা ভাঙায় যা সে এতদিন ধরে লালন করে আসছিল।  ব্যাপারগুলো অবশেষে মিলিত হয় এবং তারা একসাথে সুখে জীবনযাপন শুরু করে।   কুশীলব    রমেশ ত্রিবেদী — ফারুক শেখ  ডক্টর রামোলা শর্মা/রামা — দীপ্তি নেভাল  কৈলাশ পতি — উৎপল দত্ত  লালাজি (অরুণ লাল) — সাইদ জাফরি  ওম প্রকাশ — এসএন ব্যানার্জি  বৈজয়ন্তী আইয়ার — প্রেমা নারায়ণ  মনসুখলাল — দেবেন ভার্মা  শ্যামলী — কেতকি ডেভ  মিসেস লালাজি — ললিতা কুমারী  ডলির মা — আশা শর্মা   সঙ্গীত  সমস্ত গানের কথা লিখেছেন যোগেশ। সঙ্গীত বাপ্পি লাহিড়ী। গান গায়ক "ধুন্ধে যশোদা" আশা ভোঁসলে "কাহে ঝাটকে ইতনে মারে নাগিন" আশা ভোঁসলে, বাপ্পি লাহিড়ী "কিসি সে না কেহনা" আশা ভোঁসলে "ফুলন তুমে পাতা হ্যায়" আশা ভোঁসলে "তুম যাব সে জীবন মে" আশা ভোঁসলে   বিতর্ক   ২০২২ সালে সাংবাদিক মোহাম্মদ জুবায়েরকে কেন্দ্র করে এই চলচ্চিত্রের দৃশ্যগুলো ভারতে রাজনৈতিক ও ধর্মীয় বিতর্কের বিষয়ে পরিণত হয়।   টীকা    তথ্যসূত্র    বহি সংযোগ     চলচ্চিত্রকে কেন্দ্র করে মোহাম্মদ জুবায়েরের টুইট  বিষয়শ্রেণী:জনপ্রিয় সংস্কৃতিতে হনুমান বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র বিষয়শ্রেণী:বাপ্পী লাহিড়ীর সুরারোপিত চলচ্চিত্র বিষয়শ্রেণী:হিন্দি ভাষার লেখা থাকা নিবন্ধ
বাংলাদেশে বিপন্ন হিসেবে চিহ্নিত বেশকিছু ভাষা রয়েছে। এ ভাষাগুলো ব্যবহার করা লোকের সংখ্যা খুবই কম। এসব স্থানীয় ভাষাভাষী লোকেরা নিশ্চিহ্ন হয়ে গেলে ভাষাটি বিলুপ্ত হিসেবে চিহ্নিত হয়। ইউনেস্কো "নিরাপদ" (বিপন্ন নয়) ও বিলুপ্ত ভাষার মধ্যে চারটি ধাপ নির্দিষ্ট করেছে:   সুরক্ষিত নয়  স্পষ্টত বিপন্ন  গুরুতরভাবে বিপন্ন  সঙ্কটাপন্ন   বর্তমান অবস্থা  বাংলাদেশ পরিসংখ্যান ব্যুরোর ২০১১ সালের তথ্যানুসারে বাংলাদেশে ২৭টি ক্ষুদ্র নৃতাত্ত্বিক জনগোষ্ঠীর প্রায় ১৭,৮৪,০০০ জন বাস করে। বাংলাদেশের নৃতত্ত্ববিজ্ঞানী ও আদিবাসী নেতাদের দেওয়া তথ্যানুসারে বাংলাদেশে মোট ৪৮টি আদিবাসী জনগোষ্ঠীর প্রায় ৫ মিলিয়ন মানুষ রয়েছে। তাদের মধ্যে ৪টি ভাষাগোষ্ঠীর প্রায় ৩০টি ভাষা প্রচলিত। এর মধ্যে ১২-১৮টি ভাষা বিভিন্ন মাত্রায় বিপন্ন। ঢাকায় অবস্থিত সরকারি প্রতিষ্ঠান আন্তর্জাতিক মাতৃভাষা ইনস্টিটিউট (আইএমএলআই) বাংলাসহ ৩৭টি ভাষা সংরক্ষণ ও সুসংবদ্ধ করার প্রকল্প হাতে নেয়। এদের মধ্যে আবার মাত্র ৪টি ভাষার নিজস্ব লিপি রয়েছে- চাকমা, মারমা, ম্রো ও মৈতৈ মণিপুরী ভাষা।Special Correspondent, "Disappearing indigenous languages ", BD Chronicles, 21 February 2015 রাজশাহীতে বসবাসকারী কিছু জনগোষ্ঠী হিন্দি, বাংলা, উর্দু ও অন্যান্য ভাষার কিছু বর্ণ নিয়ে "সাদরি" ভাষা ব্যবহার করেন। সিলেটের চা-বাগানে তেলুগু, সাঁওতালি, নেপালি ও রাই সম্প্রদায় এটি লিঙ্গুয়া ফ্রাঙ্কা হিসেবে ব্যবহার করে।  বাংলাদেশের দক্ষিণ-পূর্বে চট্টগ্রামের বনভূমি ও পার্বত্য অঞ্চলে উল্লেখযোগ্য সংখ্যক আদিবাসীদের বসবাস। এদের অর্ধেকের জন্যই প্রাতিষ্ঠানিক শিক্ষার ব্যবস্থা নেই। পার্বত্য চট্টগ্রামের প্রায় ৮% আদিবাসী শিশু প্রাথমিক শিক্ষা এবং মাত্র ২% মাধ্যমিক শিক্ষা সম্পন্ন করে। অধিকাংশ শিশু পাঠ্যপুস্তকের বাংলা লেখা ভালোভাবে পড়তে ও বুঝতে পারে না। যথোপযুক্ত সামাজিক ও অর্থনৈতিক স্বীকৃতির অভাবে বাংলাদেশের উত্তর-পূর্বাঞ্চলের হাড়ি, বনাই, ডলুই, রাজবংশী প্রভৃতি জাতিগোষ্ঠী তাদের নিজস্ব ভাষার বদলে বাংলার ব্যবহার শুরু করেছে।   তালিকা   ভাষা দেশ ভাষিক লোকের সংখ্যা অবস্থা মন্তব্য সূত্র বিষ্ণুপ্রিয়া মণিপুরী বাংলাদেশ, ভারত ১,১৫,০০০ সুরক্ষিত নয়   বম বাংলাদেশ ১৪,০০০ স্পষ্টত বিপন্ন   চাক বাংলাদেশ ৫,৫০০ স্পষ্টত বিপন্ন   শো বাংলাদেশ, মিয়ানমার ২,৩৪০ স্পষ্টত বিপন্ন   ফালাম চিন বাংলাদেশ, মিয়ানমার ১,২০,০০০ সুরক্ষিত নয়   হাকা চিন বাংলাদেশ, মিয়ানমার ৪,৪৬,২৬৪ সুরক্ষিত নয়   হাজং বাংলাদেশ, ভারত ৬৮,০০০ সুরক্ষিত নয়   খাসি বাংলাদেশ, ভারত ৮,৬৫,০০০ স্পষ্টত বিপন্ন   কোড়া বাংলাদেশ, ভারত ১,৬০০ গুরুতরভাবে বিপন্ন   ককবরক বাংলাদেশ, ভারত ৬,৯৫,০০০ সুরক্ষিত নয়   কুরুখ বাংলাদেশ ১৪,০০০ স্পষ্টত বিপন্ন   মারমা বাংলাদেশ ১,৬৬,৫০০ সুরক্ষিত নয়   মেগাম বাংলাদেশ ৬,৮৭০ গুরুতরভাবে বিপন্ন   ম্রো বাংলাদেশ ৫১,২৩০ স্পষ্টত বিপন্ন   পাংখুয়া বাংলাদেশ ২,৭৩০ গুরুতরভাবে বিপন্ন   জয়ন্তিয়া বাংলাদেশ, ভারত ৮৮,০০০ স্পষ্টত বিপন্ন   সাদরি বাংলাদেশ ১,৬৬,০০০ সুরক্ষিত নয়   সূর্যপাহাড়ি বাংলাদেশ, ভারত ১,১৭,০০০ স্পষ্টত বিপন্ন   এছাড়াও ঢাকার আন্তর্জাতিক মাতৃভাষা ইনস্টিটিউট আরও কয়েকটি ভাষাকে বিপন্ন বলে চিহ্নিত করেছে- লুসাই (৯৫৯ জন), খুমি (৩৩৬৯ জন), খিয়াঙ (৩৮৯৯ জন), রেঙমাটিয়া (৪০ জন) এবং পাত্র (২০৩ জন)।   তথ্যসূত্র   বিষয়শ্রেণী:বিপন্ন ভাষা বিষয়শ্রেণী:বাংলাদেশের ভাষা
Actual play  Albino   Allumwandlung   Anti-Bristol   Anticipated   Aristocrat   Babson task   Battery   Block   By-play  Clearance  Cook   Cylindrical board   Directmate   Domination  Doubling   Dual   Duplex  Economy   Excelsior   Fairy chess review  Flight (square)  Grid-board   Grimshaw   Grotesque  Heavy economy  Helpmate   Holzhausen  Ideal mate   Interference  Key   Lacny  Light   Maximummer   Meredith   Miniature  Model mate   More-mover  Mutate   Novotny  Phase (of play)  Pickaninny   Plachutta   Post-key play   Proof game   Pure mate   Reflexmate  Retrograde analysis, retroanalysis   Round trip   Selfmate   Series-mover   Set play   Switchback   Theme  Threat   Three-mover   Try   Turton doubling   Twin   Two-mover   Version   Virtual play   Wurzburg-Plachutta   Zepler doubling  fairy chess review  বিষয়শ্রেণী:দাবার সমস্যা বিষয়শ্রেণী:পরিভাষা
লাওহুয়া মসজিদ ( (চীনা: 清真老华寺; পিনইন: Qīngzhēn Lǎohuá Sì)  চীনের কানসু প্রদেশের লিনশিয়া হুই স্বায়ত্তশাসিত অঞ্চলের লিনশিয়া শহরে অবস্থিত একটি মসজিদ। মসজিদটি হুয়াসি সড়কে অবস্থিত। মসজিদটিকে লিনশিয়া শহরের ''চীনের মক্কা'' বলা হয়।   ইতিহাস  ইতিহাস অনুযায়ী, লিনশিয়ার প্রাচীন হুয়া মসজিদ (清真老华寺)  মিং রাজবংশের হংউইয়ের শাসনামলে ১৩৬৮ খ্রিস্টাব্দে নির্মিত হয়।অর্থাৎ এর ইতিহাস ইতোমধ্যেই ৬০০ বছরের বেশি। এই মসজিদটি ঐতিহ্যবাহী চীনা স্থাপত্যে শৈলীতে নির্মিত। মসজিদটি অত্যন্ত নিপুণভাবে তৈরি এবং অলংকরণ অত্যন্ত দৃষ্টিনন্দন। চিং রাজবংশের চিয়েনলুং শাসনের ৪০তম বছর, অর্থাৎ ১৭৭৫ সালে মসজিদটি সম্প্রসারণ করা হয়। তখন এলাকার এক মুসলিম পরিবার তাদের পারিবারিক বাগান মসজিদের জন্য দান করেন এবং নিজ খরচে সম্প্রসারণের উদ্যোগ নেন। তখন এর নামকরণ করা হয় “ফুলের মসজিদ” （花寺)। পরে তা পরিবর্তন হয়ে “হুয়া সি”（华寺） হয়—যার অর্থ দাঁড়ায় ‘চীনের ভূমিতে নির্মিত মসজিদ’। বিশিষ্ট ইসলামি পণ্ডিত মালাইচি এবং বহু জ্যেষ্ঠ ইমাম এই মসজিদে ইমামতি করেছেন। প্রতিষ্ঠার পর থেকে বারবার প্রাকৃতিক দুর্যোগ ও অন্যান্য কারণে মসজিদটি ধ্বংস হয়েছে। পরে আবার পুনর্নির্মিত হয়েছে। কালের ধারায় এর ধর্মীয় শিক্ষাকেন্দ্র ক্রমশ সম্প্রসারিত হলেও, পুরনো স্থাপত্য কাঠামো মুসল্লিদের প্রয়োজন মেটাতে পারছিল না। অবশেষে ২০০৪ সালে সরকারের সহযোগিতায় মসজিদটির পুননির্মাণের উদ্যোগ নেওয়া হয়। আধুনিক নির্মাণশৈলীর মাধ্যমে এখানে  এক নতুন মসজিদ নির্মাণ করা হয়। পুনর্নির্মিত মসজিদে আরব্য স্থাপত্যশৈলী ও চীনা ঐতিহ্যবাহী নির্মাণশৈলীর সমন্বয় ঘটেছে।   স্থাপত্য  মসজিদটির ছাদ চীনা স্থাপত্য শৈলীতে নির্মাণ করা হয়েছে। মসজিদটি একাধিক উঠান ছিল এবং এর দেয়ালজুড়ে ছিল। চমৎকার ইট ও কাঠের খোদাই এবং রঙিন অলংকরণে পুরো এলাকা সাজানো ছিল। মসজিদের সামনে একটি বাঁকা খিলানওয়ালা ছোট সেতু ছিল। তবে সময়ের নানা কারণে প্রাচীন এই স্থাপনাটি ধ্বংস হয়ে যায়। পরবর্তীতে, চীনা সরকারের ধর্মীয় নীতিমালা বাস্তবায়নের মাধ্যমে মসজিদটি পুনর্গঠনের সুযোগ সৃষ্টি হয়। তখন নতুন করে নির্মিত হয় নামাজঘর, মিনার এবং খিলানযুক্ত প্রবেশদ্বার।  নতুনভাবে নির্মিত লাও হুয়া সি মসজিদের কাঠামো ৭ মাত্রার ভূমিকম্প-প্রতিরোধ ক্ষমতাসম্পন্ন নকশায় তৈরি করা হয়েছে। কিবলা তথা নামাজের দিক নির্ভুলভাবে নির্ধারণ করা হয়েছে। মূল নামাজঘরটির উচ্চতা ৪২ মিটার এবং এটি চারতলা বিশিষ্ট। প্রথম তলায় রয়েছে নারীদের নামাজঘর ও শ্রেণিকক্ষ। আর দ্বিতীয় থেকে চতুর্থ তলা পর্যন্ত পুরুষদের বিশাল নামাজঘর রয়েছে। মসজিদে একসাথে প্রায় ৫,০০০ মুসল্লি নামাজ আদায় করতে পারেন।https://baike.baidu.com/item/%E6%B8%85%E7%9C%9F%E8%80%81%E5%8D%8E%E5%AF%BA/7996702  মসজিদের মূল নামাজঘরের কেন্দ্রে একটি বিশাল গম্বুজ নির্মাণ করা হয়েছে। দালানের ভিতরে ভূ-তাপীয় পদ্ধতিতে তাপমাত্রা বেশি রাখার ব্যবস্থা রয়েছে। ফলে শীতকালে মসজিদের ভেতরের পরিবেশকে উষ্ণ ও আরামদায়ক রাখে। নামাজঘরের চারপাশে ৩৬টি ১৮ মিটার উঁচু গ্রানাইটের স্তম্ভ দাঁড়িয়ে আছে। মসজিদের ছাদের ওপর মদিনার পবিত্র মসজিদ (মসজিদে নববী) এর অনুকরণে একটি বড় ও চারটি ছোট সবুজ গম্বুজ বসানো হয়েছে। মসজিদের ভিতরের ও বাইরের দেয়ালে বিভিন্ন মুসলিম মনীষীদের লেখা আরবি ও চীনা ক্যালিগ্রাফি খোদাই করা রয়েছে।   আরও দেখুন    চীনে ইসলাম  চীনের মসজিদের তালিকা   তথ্যসূত্র   বিষয়শ্রেণী:১৪শ শতাব্দীতে চীনে প্রতিষ্ঠিত বিষয়শ্রেণী:১৩৬৮-এ এশিয়ায় প্রতিষ্ঠিত বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে
বিপ্লবী কমিউনিস্ট ঐক্য কেন্দ্র (মার্ক্সবাদী-লেনিনবাদী) ছিল ভারতের একটি কমিউনিস্ট দল। RCUC(ML) ১৯৭০ সালে অসিত সেন দ্বারা গঠিত হয়েছিল, যিনি ১৯৬৯ সালের প্রথম দিকে কমিউনিস্ট বিপ্লবীদের অল ইন্ডিয়া কোঅর্ডিনেশন কমিটি ত্যাগ করেছিলেন। সেন গণআন্দোলন সংগঠিত না করার জন্য ভারতের কমিউনিস্ট পার্টি (মার্ক্সবাদী-লেনিনবাদী) (সিপিআই(এমএল))-এর সমালোচনা করেছিলেন।   তথ্যসূত্র   বিষয়শ্রেণী:১৯৭০-এ ভারতে প্রতিষ্ঠিত বিষয়শ্রেণী:১৯৭০-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল
আর্মড ফোর্সেস মেডিক্যাল কলেজ (এএফএমসি) ঢাকা ক্যান্টনমেন্টের অভ্যন্তরে অবস্থিত একটি সরকারি মেডিকেল কলেজ। বাংলাদেশ সরকার ১৯৯৯ সালে এটি প্রতিষ্ঠা করে। এটি বাংলাদেশ সশস্ত্র বাহিনীর দ্বারা পরিচালিত ও প্রতিরক্ষা মন্ত্রণালয়ের অধীনস্থ একমাত্র সরকারি মেডিকেল কলেজ। ১৯৯৯ থেকে ২০০৮ সাল পর্যন্ত এটি ঢাকা বিশ্ববিদ্যালয় এর অন্তর্ভুক্ত ছিল। ২০০৯ সাল থেকে এটি বাংলাদেশ ইউনিভার্সিটি অব প্রফেশনালস্ (বিইউপি) অধিভুক্ত।  এতে দুই ধরনের ছাত্র রয়েছে: মেডিকেল ক্যাডেট (এএফএমসি ক্যাডেট) এবং আর্মি মেডিকেল কর্পস ক্যাডেট (এএমসি ক্যাডেট)।   ইতিহাস  ১৯৯৯ সালের ২০ জুন ৫৬ জন মেডিকেল ক্যাডেট নিয়ে এর প্রশাসনিক কার্যক্রম শুরু হয়। এটি প্রতিরক্ষা মন্ত্রণালয়ের অধীন, স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ১০০ জন করে ছাত্র ভর্তি করানো হয় এবং ২০০৮ সাল পর্যন্ত এটি ঢাকা বিশ্ববিদ্যালয়ের অধিভুক্ত ছিল। ২০০৯ সাল থেকে এটি বাংলাদেশ ইউনিভার্সিটি অব প্রফেশনালস্-এর অধিভুক্ত হয়।   চিত্রশালা    ইতিহাস  বাংলাদেশ সশস্ত্র বাহিনীর আর্মি মেডিকেল কোর (এএমসি) যেখানে প্রতি বছর যথেষ্ট সংখ্যক ডাক্তার নিয়োগের ব্যবস্থা করে থাকে। দেখা যায় যে দেশের বিদ্যমান মেডিকেল কলেজগুলো থেকে নতুন প্রস্থোত স্নাতক হওয়া ডাক্তাররা সর্বদা সশস্ত্র বাহিনীর প্রয়োজনীয়তা পূরণ করতে পরিপূর্ণ নয়। এমতাবস্থায় সরকার সশস্ত্র বাহিনীতে নিযুক্ত করণের জন্য, সামরিকভাবে অনুপ্রাণিত এবং গুণগতভাবে উন্নত মেডিকেল স্নাতকদের ঘাটতি পূরণের পাশাপাশি জাতীয় স্বাস্থ্যসেবা পরিষেবার জন্য সুশৃঙ্খল এবং দক্ষ ডাক্তার সরবরাহের জন্য AFMC প্রতিষ্ঠার সিদ্ধান্ত নিয়েছে। ১৯৯৯ সালের ২০ জুন মেডিকেল ক্যাডেটদের সংযুক্তির  মাধ্যমে সশস্ত্র বাহিনী মেডিকেল কলেজের একাডেমিক কার্যক্রম শুরু হয়ে থাকে।   তথ্যসূত্র    বহিঃসংযোগ      প্রাতিষ্ঠানিক ওয়েবসাইট  বিষয়শ্রেণী:ঢাকা জেলার মহাবিদ্যালয় বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান বিষয়শ্রেণী:ঢাকার হাসপাতাল বিষয়শ্রেণী:বাংলাদেশ সশস্ত্র বাহিনীর মেডিকেল কলেজ বিষয়শ্রেণী:বাংলাদেশ সশস্ত্র বাহিনীর শিক্ষাপ্রতিষ্ঠান বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের সামরিক স্থাপনা বিষয়শ্রেণী:বাংলাদেশের সরকারি মেডিকেল কলেজ বিষয়শ্রেণী:বাংলাদেশের সামরিক শিক্ষা ও প্রশিক্ষণ বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা সেনানিবাস
থাম্ব| মালহোত্রা সড়ক, পরিবহন ও মহাসড়ক মন্ত্রকের প্রতিমন্ত্রীর দায়িত্ব নিচ্ছেন হর্ষ মালহোত্রা দিল্লির রোহতাস নগরের একজন ভারতীয় রাজনীতিবিদ । তিনি পূর্ব দিল্লি লোকসভা কেন্দ্র থেকে সংসদ সদস্য নির্বাচিত হয়েছিলেন। তিনি ভারতীয় জনতা পার্টির সদস্য।    তথ্যসূত্র   বিষয়শ্রেণী:অষ্টাদশ লোকসভার সদস্য বিষয়শ্রেণী:পাঞ্জাবি হিন্দু বিষয়শ্রেণী:পাঞ্জাবি ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:ভারতীয় রাজনীতিবিদ